section_heading: Opis
paragraph_text: Nema mnogo različitosti među cvjetnim pticama. One su zdepaste, s kratkim vratom i nogama. Malene su, dugačke od 10 do 18 cm i teške od 5,7 do 12 grama. Imaju kratak rep, kratak, debeo i zakrivljen kljun i cjevčast jezik. Ova posljednja osobina ukazuje na važnost nektara u njihovoj ishrani. Također imaju probavni sustav prilagođen efikasnom probavljanju bobica imele. Cvjetne ptice su obično zagasitih boja, ali kod nekoliko vrsta mužjaci imaju upadljivo crveno ili blještavo crno perje.